Alashan
Alashan — Xitoyning shimolidagi choʻl, Nanshan togʻlaridan shimoli-sharqda. Maydoni qariyb 170 ming km². A.ning yer yuzasi past togʻlar, qumli va toshloq yerlardan iborat toʻlqinsimon tekislik. Katta qum massivlari koʻchib yuradi, bal. 250 m gacha barxanlar hosil qiladi. Bal. 820 m dan (shimoli-gʻarbida) 1660 m gacha (jan.da). Iqlimi kontinental, yanvar oy-ida temperatura — 6,8°,- 12, G, iyulniki 22,6° — 26,1°. Yogʻin kam yogʻadi (200 mm gacha). Eng yirik daryolari — Edzin-Gol (Jo-shuy), Shuyxe. Katta koʻli — Sogo-Nur. A.da gil tuproqli pastlik joylarda shoʻrxoklar, taqirlar uchraydi. Asosiy oʻsimliklari: juzgʻun, yovvoyi piyoz, sak-sovul va turli xil oʻtlar. Aholi siyrak, asosan koʻchmanchi chorvadorlar yashaydi.